જગન્નાથજી બપોરે મોસાળ સરસપુર જવા માટે મોટી સંખ્યામાં ભક્તો-ભાવિકો સાથે સવારે જગ્ગનાથ મંદિરેથી રવાના થાય હતા. બીજીબાજુ મોસાળ સરસપુરમાં ચઢવા માટે ઘરેણાં સહિતની સામગ્રી તૈયાર રખાઈ હતી અને ભગવાનના આગમનની ભારે આતુરતાપૂર્વક રાહ જોવાતી હતી. ભગવાનનું આગમન થતાં જ મોસાળમાં ખુશીની લહેર ફરી વળી હતી. જગન્નાથજીને ભોગ ધરવામાં આવ્યો હતો અને ભક્તો-ભાવિકોને હેતપૂર્વક જમાડવામાં આવ્યા હતા. તાજેતરમાં મળતા સમાચાર મુજબ ભગવાન નિજ મંદિર તરફ રવાના થતાં માણેકચોક સુધી પહોંચી ગયા છે આગામી 30 મિનિટમાં તે નિજ મંદિરે પહોંચી જશે.